Recap

### 4. Fessuran - 2150 ES

Gruppen mødes i byen Hill’s Crest, beliggende i den sydlige del af De Frie Sletter. Qiro, Nesryn, Liara, Aurelion og Melech ankom med en karavane og blev venligt mødt af Beaulo, der bød dem velkommen til byen. Sammen gik de gennem byens gader og nåede til sidst Crest House Manor-pladsen, hvor en høstfest blev afholdt. I overensstemmelse med traditionen blev der arrangeret en række konkurrencer, som gruppen deltog i og til dels vandt. Der var en armlægningskonkurrence, en skyde-/kastekonkurrence og en drukkonkurrence. Desværre blev brawler-konkurrencen aflyst på grund af deltagernes tilstand.

I de sene aftentimer sneg Melech sig tilbage mod karavanen, da hans nysgerrighed blev vakt af et gådefuldt lys, der strålede fra et af de nedre huse. Men da han nærmede sig, blev han pludselig overfaldet og brutalt nedslået.

Efter en fornøjelig aften med festligheder og en generøs portion alkohol begav gruppen sig tilbage mod kroen Anchors. Men deres glæde blev kortvarig, da de opdagede, at Melech var forsvundet. Uden tøven besluttede gruppen sig for at lede efter ham. Ved hjælp af deres skarpe logik og veltilrettelagte magi blev de enige om, at Melech sandsynligvis befandt sig ved karavanen. De begav sig ned mod byens lavere dele, følgende smalle gyder og trin ned ad små trapper, indtil de fandt Melech i et mørkt hjørne, berøvet alt sit ejendele. Det var her, at gruppen for første gang så ham uden sin kutte og blev vidne til hans sande natur, som han havde forsøgt at skjule - nemlig at han var en Tiefling.

Sammen vender gruppen tilbage til det sted, hvor Melech blev overfaldet, og de finder hans ejendele spredt ud og gennemrodet. Samlet fortsætter de mod Anchors, hvor de søger tilflugt og finder hvile. I løbet af natten bliver Aurelion vækket af en karakteristisk lugt af sulfid, og han reagerer prompte ved at begynde at undersøge nærmere.

Efter en omhyggelig gennemgang af kroen opdager Aurelion desværre den livløse krop af Shenki, en half-ork, der ligger død i sin seng. Aurelion alarmerer straks resten af gruppen, som går i gang med at finde ud af, hvad der er sket. De opdager hurtigt, at Shenki har et dybt sår tværs over sin overkrop. Gruppen indser, at der er blevet kastet en illusion over stedet, og de kæmper for at forstå, hvordan nogen kunne komme ind og ud af et fuldstændig lukket rum. Mens de fortsætter med at undersøge Shenkis død, ankommer Angar og Almin Frazer sammen med en gruppe Gothi'er og overtager efterforskningen på gerningsstedet.

### 5. Fessuran - 2150 ES

Mens Gothi'erne nøje undersøger gerningsstedet, beslutter gruppen sig for at begive sig mod Crest House Manor for at mødes med nogle af nøglefigurerne i Hill's Crest. Ved deres ankomst bliver de mødt af Qyi.

Qiro skulle mødes med Frøken Karolina Eustace, hvor han med sin charme på bedste vis fascinerede og måske endda forførte hende. Samtidig blev Aurelion og Beaulo bedt om at mødes med Auditor Loriana Bliss, der ønskede at evaluere gruppen for at vurdere deres evne til at udføre opgaver for Crest House Manor. Mens Aurelion og Beaulo ventede, fik de mulighed for at studere Auditor Loriana Bliss' dagbog og se nærmere på hendes magistudier.

Fordi Hex Frazerhavde fået at vide, at Melech var en Tiefling, ønskede han at mødes med ham for at vurdere, om Tieflingen udgjorde en trussel mod den offentlige orden. Efter at have modtaget forsikringer om det modsatte, blev det vurderet, at Melechs evner som efterforsker faktisk kunne være til fordel for byen.

Til sidst blev hele gruppen bedt om at mødes med Hex Frazer, der hyrede dem til at drage mod nord til De Frie Gårde uden for Hill's Crest. Under gårdagens festligheder havde man observeret en orange glød fra dette område. En tidligere sendt stafet vendte imidlertid aldrig tilbage. Da De Frie Sletter i høj grad er kontrolleret af Den Gyldne Hjord, kunne man ikke risikere at sende Gothi'erne til at undersøge situationen uden at provokere en konfrontation. Derfor blev gruppen bedt om at tage nordpå.

På gruppens vegne accepterede Beaulo opgaven og modtog en vekselnote på 500 guld, som gruppen kunne bruge til udstyr til opgaven hos Keeper Kirwan Raize.

Efter at have påtaget sig opgaven gik gruppen ud på pladsen foran Crest House Manor, hvor de dagen før havde festet, for at finde noget morgenmad. Mens de nyder et lækkert måltid og drikke, begynder gruppen at dele deres historier, fortælle om deres baggrund, hvem de er og hvor de kommer fra. Imens de spiser, lægger de mærke til en stærkt bevæbnet karavane, der bliver gjort klar til at forlade Hill's Crest. Både Angar og Almin Frazer er blandt deltagerne. Gruppen beslutter sig for at gå ind i laden for at hente deres udstyr og beslutter sig samtidig for at spørge, hvor karavanen er på vej hen. Efter en kort udveksling af spørgsmål og svar afslører Almin, at karavanen er på vej til Brigs hvile, en uges rejse væk.

Efter at have foretaget deres indkøb og hentet deres ejendele på kroen Anchors, er gruppen klar til at begive sig afsted mod De Frie Gårde. De rejser afsted med en vogn trukket af muldyret Thalion. På deres rejse møder de en omrejsende sælger, som de handler lidt med og som giver dem flere oplysninger om byen Brigs hvile. Mens de fortsætter deres rejse, bliver gruppen angrebet af nogle gobliner. Efter en kamp mod goblinerne søger gruppen mod en hytte på toppen af en bakke. I hytten finder de liget af en gothi, der er blevet angrebet bagfra af et ukendt væsen. Gruppen opdager, at væsenet har seks arme og suger al blodet ud af sine ofre. Det eneste spor efter væsenet er en tyk, sort væske.

### 6. Fessuran - 2150 ES

Næste morgen fortsætter gruppen deres rejse. Efter en halv dags rejse når de frem til savværket, som de er blevet bedt om at undersøge nærmere. De opdager hurtigt, at der midt på gårdspladsen er et stort bål, hvor der ligger tre forkullede lig - to voksne og et barn. Bålet består af forskellige møbler og andre trægenstande. Gruppen begynder at lede efter familiens andet barn. Da de nærmer sig hovedhuset for at undersøge det nærmere, bliver de pludselig angrebet af tre Stirge'er. Dog får gruppen hurtigt bugt med dem og fortsætter derefter deres undersøgelser af området.

Under deres undersøgelse af området, finder de pigen Lilly i redskabsskuret, begravet under forskellige redskaber. Lilly er meget såret, sulten og dehydreret. Gruppen tager sig af Lilly og forsøger derefter at få mere information om hvad der er sket med hendes familie. Lilly fortæller om sin familie, der består af far Laug, mor Laura og bror Lars og deres faste hjælper, halv-orken Anix. I denne forbindelse bliver de også opmærksomme på et mistænkeligt område længere inde i skoven, hvor jorden pludselig har løftet sig, skabt et "lille bjerg" og gjort træerne løse.

Gruppen og Lilly bevæger sig længere ind i skoven sammen, i forsøget på at komme nærmere "det lille bjerg", men går i stå med deres vogn midt i en lysning, der deler sig i forskellige veje. Qiro bruger sin flagermus familiar til at scout området omkring lysningen og her ser han både en farm længere væk, en lille bebyggelse, de mener tilhører Anix og "det lille bjerg". Gruppen beslutter sig for at dele sig op, for at beskytte Lilly tager hende og Qiro mod farmen længst væk, imens resten af gruppen og muldyret Thaleon tager imod Anix's hjem, for at undersøge det nærmere.